په سري لنکا کې د صدارتي انتخاب نه مخکې بېړني حالات اعلان شوي دي
د نهې یا سه شنبې په ورځ د پارلېمان د خوا د نوې صدر د ټاکنې د پاره د نومونو رامخې ته کېدلو ورستو به د چارشنبې په ورځ د دې د پاره خپله رای ورکوي. په دې موقع په سرښار کې د امنیت یقیني کولو د پاره ګامونه پورته کړل شوی دي
واشنګټن — د سري لنکا موقتي صدر رنیل وېکرمه سنګي د نوي صدر د انتخاب نه دوه ورځ وړاندې بېړني حالات په داسې حال کې نافد کړي چې هېواد یې په سیاسي کچه د غیریقينۍ او اقتصادي بحران سره مخامخ دی. د اتوار، يکشنبې، په ورځ سرکاري اعلان کې وېل شوي چې د ولس د تحفظ، د معمول ژوند او د ټولنې د ضرورتونو د پاره د بنیادي شایانو د جاري ساتلو په مفاد کې بېړني حالات د نافذ کولو د ځای په ځای کولو فېصله شوی ده. د زیارت په ورځ د صدر ګوتابایا راجا پکسا د مستعفي کېدلو ورستو وېکریمه سنګی د سرپرست صدر په حېث سوګن پورته کړی دی. تېره هفته د وزیراعظم په دفتر د احتجاج کونکو د حملې وروسته هم په هېواد کې بېړنې حالت پرځای کړل شوی و. د بېړني حالاتو په اړه نوي اعلان خلک حېرانه کړی دي ځکه چې د مظاهرو ورستو د پرامنه هلو ځلو جاري ساتلو د وېناوو نه پس کولمبو پرامنه و.‌ کولمبو کې دي سېنټر اف پالېسي الټرنېټیوز ستر څېړونکی بهاواني فونسکا وايي که هېواد ته یقيني خطره ورپېښه وي نو بېړنې حالت پرځای کېدلی شي خو دا وخت یوغېر یقیني سیاسي صورتحال دی او د اېمرجنسۍ یا بېړني حالت پرځای کولو هېڅ علت نه ويني. د نهې یا سه شنبې په ورځ د پارلېمان د خوا د نوې صدر د ټاکنې د پاره د نومونو رامخې ته کېدلو ورستو به د چارشنبې په ورځ د دې د پاره خپله رای ورکوي. په دې موقع په سرښار کې د امنیت یقیني کولو د پاره ګامونه پورته کړل شوی دي. طمع ده چې وېکرمه سنګی به هم د صدارت په زغل کې شامل شي. او په پارلېمان کې واکمند اکثريتي ګوند وېلی دي چې دوي به د ده ملاتړ کوي. د ګوند ځني غړي د ده مخالفت کوي. خو په هېواد کې مظاهرچیانو د موقتي صدر د مستعفي کېدلو غوښتنې هم کولی او ډېر مظاهرچیان وايي که چېرې وېکرمه سنګی انتخابات وګټل نو د هغه د مستعفي کېدلو د پاره په احتجاج لاس پورې کړی. په احتجاج کې د ځوان کول د ډلې غړي ورای بلتزر وايي چې وېکرېمېسېنګې دوه میاشتې وړاندې د وزیراعظم چوکۍ په کښېناستلو او وېل يې چې ملک کې به قراري رامخې ته کړي خو څه هم نه دي بدل شوی. او دې هم لکه د راجا پکسې په شان د دې نظام برخه ده. دوي په هېواد کې رېښتونی بدلون غواړي. مظاهرچیان په پخواني صدر راجا پکسې او د ده په کورنۍ د هېواد د اقتصادي بد نظمې او د بډو رشوتونو تورونه لګوي. د مخالفه سیاسي ګوند مشر سجيت پرېمداسا وېلی دي چې دې به هم په صدارتي زغل کې برخه اخلي. د ده سیاسي ګوند د ۲۲۵ غړو پارلېمان کې یواځې ۵۴ غړي لري. ده تېره هفته په یو بيان کې خپله کامیابي یو ګران کار بللی دی خو وېلی دي چې دې یقين لري چې رښتیا به برې مومي. سیاسي څيړونکې په هېواد کې د کلارۍ د پاره صدارتي انتخاب اهم بلي. ځکه چې په دغه صورت کې کېدلی شي د دنړيوال مالياتي فنډ یا ايي اېم اېف سره هېواد د مشکل نه د راويستلو د پاره په ښه ډول مزاکرات وکړل شي. د سري لنکا ابادي ۲۲ ملينه ده. او هېواد سره د خوراک، تېلواو د دوایانو د درامد کولو د پاره پېسې ختمې شوی دي. او په نړیوال قرضو بېرته واپس کولو کې دېواليه شوی دی. یادونه: د دې خبر معلومات د وي او ای خبریالې انجانا پارېشا د رپورټ نه اخیستل شوي دي